paragraph_text: Johnny Cash sings the Ballads of the True West je konceptualni dvostruki album Johnnyja Casha, njegov 21., objavljen 1965. u izdanju Columbia Recordsa. Obrađujući dvadeset pojedinačnih pjesama, album, kao što to i naslov sugerira, sadrži razne balade i druge pjesme tematski povezane s Divljim zapadom. Primjeri su "The Ballad of Boot Hill" Carla Perkinsa, "Streets of Laredo", i jedini singl s albuma, "Mr. Garfield", koja opisuje šok koji je među stanovništvom izazvalo ubojstvo predsjednika Jamesa Garfielda. Jedna od pjesama, "25 Minutes to Go", izvest će se kasnije u zatvoru Folsom te na Cashovu slavnom albumu At Folsom Prison snimljenom 1968. Album je 2002. reizdan pod etiketom Legacy Recordingsa, s dvjema bonus pjesmama, od kojih je jedna bila instrumentalna verzija već postojeće pjesme s albuma.